钦定古今图书集成/明伦汇编/氏族典/第287卷 > 黄玺
## 钦定古今图书集成/明伦汇编/氏族典/第287卷 > 黄玺

按《明外史黄玺传》：“玺字廷玺，馀姚人。兄伯震商十年
不归，玺出求之，经行万里，不得踪迹。最后至衡州，祷
南岳庙，梦神授以‘缠绵盗贼际，狼狈江汉行’二句，一
书生告之曰：‘此杜甫《舂陵行》诗也。舂陵，今道州，曷往
寻之’？玺从其言，既至，无所遇。一日入厕，置伞道旁，伯
震适过之，曰：‘此吾乡之伞也’。循其柄而观，见有‘馀姚
《黄廷玺记》’”六字，方疑骇。玺出问讯，则其兄也，遂奉之
以归。